ÅRSMELDING 2024 for ELVERHØY SOKN

Årsmeldingen ble vedtatt på menighetsrådets møte tirsdag 11. Mars –25, og legges frem for menighetsmøtet 30. Mars.



*Bilde: Flott konfirmasjonshelg siste helga i april med dyktig mannskap på plass!*

1. Innledning

Kalenderåret 2024 ble et nytt «unntaksår» for Elverhøy menighet. Etter flere nye utsettelser kom arbeidet med å installere det nye brannslukningsanlegget i gang høsten 2024. Kirka og menighetssalen var helt stengt fra 22. september og ut november måned. Høsten 2024 jobbet vi derfor med base i kapellet på Tromsø gravlund. Både gudstjenester (annenhver uke), konfirmanter, kirkelige handlinger og delvis det øvrige menighetsarbeid ble flyttet til kapellet. Vi har også deltatt på enkelte gudstjenester i Domkirken. Samtlige dåp ble også flyttet til byens øvrige kirker.

I desember ble kirka (med unntak av kjelleren) igjen midlertidig åpnet for vanlig arbeid. Kirka vil så på nytt bli stengt for all aktivitet fra 1. januar 2025 og antakelig frem til sommer/høst. Vi gleder oss over at kirka vår endelig får brannslukningsanlegg. Samtidig merkes det godt i menighetens arbeid at vi ikke kan bruke kirka og menighetssalen på vanlig måte, den nye nedstengningen kommer også tett på krevende pandemiår.

1. Menighetsrådets arbeid

Frem til konstitueringsmøtet november 2024 har rådet bestått av:

Leder: Hilde Kristine Widding. Nestleder: Reidar Høifødt. Faste medlemmer: Johan Mahtte Skum, Svanhild Hanssen Posti, Jan Rosenvinge, Torill Alvheim og sokneprest Hans Erik Schjøth. Varamedlemmer: Svein Harald Hansen, Kari Marie Larsen, Stein Furulund, Åse Bodil Lund. Representant i Fellesrådet: Reidar Høifødt, vara Torill Alvheim.

Ved konstitueringsmøtet i november fikk Hilde Kristine Widding fornyet tillit som leder av rådet. Torill Alvheim ble valgt som nestleder, Reidar Høifødt fortsatte som representant i Fellesrådet.

Rådet har i løpet av 2024 behandlet til sammen 47 saker, fordelt på 9 møter, samt den årlige dugnaden, som i 2024 var 11. juni. Årsmøte i 2024 ble holdt 17. mars. Fellesmøte med stab ble arrangert 7. mai. Av de faste sakene gjennom året har det vært jevnlige oppdateringer fra Orgelkomitéen, samt orienteringer fra sognepresten om hva som skjer i menighet- og stab. Videre av andre faste saker er fastsettelse av offerliste, godkjenning av regnskap, samt vedtak av neste års budsjett. Rådet kom med en høringsuttalelse for nytt utleiereglement for kirke/menighetssal.

Det ble besluttet at avsatt fond på kr 489 000, der avkastning de siste årene har kun vært på 1% skulle realiseres og settes på ordinær bankkonto til 3,1% rente. Disse pengene ble vedtatt avsatt til orgel. Det ble opprettet Spleis for orgel saken, men den innbrakte skuffende lite penger, kun 22 000 kr. Medlem av rådet har deltatt på intervjuer i forbindelse ansettelse av ny prostiprest. I løpet av året har ny prostiprest, ny menighetspedagog og kirkeverge deltatt på rådsmøte. Kirkevergen var med på møtet i september for å orientere om arbeid med sprinklingsanlegg i kirka. Etter stenging av kirka har møter blitt holdt i Skippergata 16, og slik vil det fortsette til arbeidene i kirka er ferdig. Det jobbes godt i rådet, og møter er preget av gode diskusjoner.

1. Ansatte

Sokneprest Hans Erik Schjøth 100%, 2 mnd studiepermisjon. Kapellan Jill Sæterbø Kjølaas, 100%, 3 mnd studiepermisjon, samt 20% tillitsverv i fagforening. Merethe Seblom jobba noen måneder våren 2024 som prestevikar. Prostiprest Anita K. D. Hagerup har jobbet 50/70% i Elverhøy med oppstart i august. Kantor Erlend Karlsen 100%. Menighetspedagog Gry Dørnberg Olsen jobba i 50% stilling frem til 15. August, 90 % etterpå. Gry arbeider også 10% som superbruker/informasjonsarbeider med nettsidene for hele prostiet. Kirketjener Signor Hansen har hatt engasjement i Domkirka og Elverhøy gjennom hele året. Menighetsforvalter Gro Lillenes i 100%, derav 33 % i Elverhøy, resten i Domkirka og Grønnåsen. Rebecca H Johansen har hatt 20% stilling som dirigent for Tromsø gospel.

1. Statistikk/nøkkeltall

|  |  |  |  |  |  |  |
| --- | --- | --- | --- | --- | --- | --- |
| Aktivitet | 2016 | 2020 | 2021 | 2022 | 2023 | 2024 |
| Gudstjenester søndager og helligdager | 62 | 73/ 3510 | 80/ 4113 | 66/7397 | 63/7634 | 56/5200 |
| Gudstjenestedeltakere, alle gudstjenester | 12185 | 89/3935 | 96/ 4496 | 89/9076 | 85/9179 | 77/7850 |
| pr gudstjeneste (sønd og helligdager) | 124 | 48 | 49 | 101 | 108 | 102 |
| Gudstjenester utenom søndager | 20/1175 | 16/425 | 16/ 383 | 23/1679 | 22/1545 | 21/2650 |
| Familiegudstjenester (ikke julaften)/deltakere | 12/1572 | 10/700 | 10/ 600 | 12/1730 | 15/2010 | 10/1712 |
| Besøk i kirken av barnehage/avdelinger | 12/14 | 5/8 | 5/5 | 8/8 | 3/3 | 3/3 |
| Gudstjenester for skoleelever | 5/1125 | 1/55 | 1/ 61 | 4/1096 | 4/987 | 4/940 |
| Konfirmasjons- gudstjenester | 6/ 2369 | 8/645 | 11/ 1006 | 7/1639 | 8/2440 | 8/1992 |
| Påskegudstjenester | 6/405 | 2/39 | 1/ 16 | 5/150 | 5/139 | 5/167 |
| Allehelgensgudstjeneste | 1/95 | 40 (åpen kirke) | 1/ 64 | 1/150 | 1/108 | 1/100 |
| Julaftensgudstjenester/ deltakere | 4/1473 | 4/217 | 4/ 196 | 4/974 | 4/1192 | 4/1146 |
| Gudstjenester med nattverd/deltakere | 54/1529 | 34/656 | 43/ 788 | 57/1321 | 54/1264 | 49/1284 |
| Nattverds deltakere pr gudstjeneste | 28 | 18 | 18 | 23 | 23 | 26 |
| Døpte/derav bosatt i soknet | 118/53 | 67 | 86/34 | 99/42 | 73/33 | 71/34 |
| Elverhøybarn døpt i andre kirker | 35 | 30 | 36 | 47 | 48 |  |
| Vigsler, antall forrettet i Elverhøy kirke | 29 | 14/540 | 18/948 | 31/1784 | 3/116 | 29/1450 |
| Konfirmerte | 88 | 84 | 74 | 63 | 94 | 73 |
| Gravferder, for Elverhøy sokn’ befolkning | 48 | 61 | 60 | 89 | 70 | 80 |
| Av disse gravferder forrettet i Elverhøy kirke | 68 | 40 | 45 | 74 | 53 | 63 |
| Totalt antall gravf. i Elverhøy, antall tilstede |  | 147 | 140 | 156/ 9970 | 122/  10337 | 125 |
| Utmeldte/innmeldte av kirken | \*110 /4 | 50/10 | 59/11 | 58/9 | 62/14 | 46/11 |
| Takkoffer i kirken, inkl VIPPS | 185055 | 104544 | 159964 | 247451 | 246037 | 258448 |
| -derav til egen menighet | 99489 | 53757 | 72154 | 101219 | 117613 | 114009 |
| Gaver – givertjeneste | 12100 | 13200 | 12140 | 22300 | 21579 | 14100 |
| Andre innsaml/ aksjoner | 71711 | - | - | 15484 | 11343 | -- |
| Utleiekonserter |  |  |  | 14/1713 | 10/1859 | 8/1353 |
| Ant. kirkemedl. i soknet |  | 10177/  9970 | 9841 | 9841 | 9981 | 9923 |

1. Gudstjenestelivet

Vi har i 2024 fulgt den vanlige gudstjenesterytmen i Elverhøy, med unntak av den perioden som kirka har vært stengt. I kapellet på gravlunden har det vært gudstjenester ca. annen hver søndag, men uten dåp. Det er fortsatt god deltakelse på særlig julaften- og konfirmasjons-gudsgudstjenestene. På Sør-Tromsøya sykehjem har vi i tillegg til andaktene hatt gudstjenester med nattverd en gang i måneden. Torill Alvheim har bidratt med å skaffe medliturger og kaffeverter til gudstjenestene.

1. Prestetjenesten

Prestetjenesten i 2024 har i perioder vært noe underbemannet. Vi har normalt 2,5 stillinger, men på grunn av vakanse, studiepermisjoner og tillitsverv har tallet vært vesentlig lavere. Sokneprest Hans E Schjøth hadde studiepermisjon i mai-juli, kapellan Jill S Kjølaas i fra september til midten av desember. Prestevikar Merethe Seblom hadde noe tjeneste i Elverhøy våren -24.

Søndag 8. september ble Anita K. Hagerup vigslet til prest av biskop Olav Øygard på en flott gudstjeneste med påfølgende kirkekaffe. Anita har gått inn i tjenesten som prostiprest med ca. 50% tjeneste i Elverhøy, og med base i vår stab.

Det var også til stor glede at diakon Trine Kvitberg ble vigslet til tjeneste av biskop Olav Øygard på gudstjenesten i Elverhøy den 15. desember. Trine har sin faste tjeneste som diakon i menighetene på Kvaløya.

Vi nevner også at prestestudent Mari Johanne Dahl hadde praksis i Elverhøy våren -24, og at «vår» tidligere prestestudent Merethe Seblom ble vigslet til prest i Trondenes kirke den 1. september, hun går inn i stillingen som sokneprest i Sandtorg sokn.

1. Konfirmasjon

Konfirmantkull 2023/24 ble konfirmert i syv konfirmasjonsgudstjenester 27/28.april og 4/5.mai 2024. Kullet bestod av til sammen 77 konfirmanter fordelt på fire grupper. Det ble sendt ut 99 invitasjonsbrev. Kapellan, sokneprest og prestestudentene Merethe Seblom og Henning Bjørnstad har hatt hver sin undervisningsgruppe, men de har hatt bistand fra de faste prestene ved studier og sykdom. Kapellanen deltok på samisk konfirmantleir i regi av Samisk kirkeråd og i samisk konfirmasjonsgudstjeneste i Elverhøy kirke der en Elverhøykonfirmant ble konfirmert.

Konfirmantkull 2024/25 startet opp høsten 2024 og består av tilsammen 83 konfirmanter fordelt på fire undervisningsgrupper. Det ble sendt 90 invitasjonsbrev. Konfirmantene har undervisning annenhver onsdag i kapellet på Tromsø gravlund.

*Obligatoriske gudstjenester:* Begge kull har hatt obligatoriske gudstjenestene gjennom året, men kull 24/25 har hatt et litt annet opplegg på grunn av at undervisningskirken høsten 24 har vært kapellet på Tromsø gravlund. Begge kull har hatt presentasjonsgudstjeneste på høsten og lysmesse før jul (begge i Elverhøy kirke).

Før jul deltok begge kull på Lys-i-mørket-gudstjenesten i Tromsø domkirke i regi av Kirkens Bymisjon sammen med andre av byens konfirmanter. På våren deltar konfirmantene på en fasteaksjonsgudstjeneste og samt sin egen konfirmasjonsgudstjeneste.

*Frivillige gudstjenester:* gjennom året deltar de også på seks frivillige gudstjenester som de velger selv. På en av disse gjør de ministranttjeneste. Det er konfirmantministranter på de fleste høymesser og dåpsgudstjenester i konfirmasjonsåret. Vi opplever at konfirmantenes deltagelse på gudstjenestene er til stor glede for menigheten. Konfirmantforeldrene er trukket inn som vertskap på kirkekaffen den søndagen deres ungdom er ministrant. For innhold i konfirmanttiden, se undervisningsplaner. Kapellanen er hovedansvarlig for menighetens konfirmantarbeid. I hennes fravær under studiepermisjon høsten -24 ledet menighetspedagog Gry D Olsen det administrative arbeidet med konfirmantene.



1. Trosopplæring

Menighetspedagog er ansvarlig for menighetens trosopplæring og samarbeider på tvers i staben med både prester og kantor om disse oppgavene. 1.januar 2024 ble Gry Dørnberg Olsen ansatt i en 50% stilling med avtale om å tiltre i 100% fra medio august. Olsen kommer fra stillingen som 50% menighetspedagog samt 50% Prosjektleder for Åpen inkluderende kirke i Tromsø domkirke. Siden Gry var involvert i konfirmantarbeidet i Tromsø domkirke menighet fra høsten 2023, var det enighet om at hun fullførte dette frem til konfirmasjon i mai 2024. Hun deltok derfor på undervisning og leir for konfirmanter i domkirken denne våren.

Våren 2024 ble det gjennomført Babysang (et samarbeid med domkirken) i Elverhøy, samt Karnevalsgudstjeneste (5 år pluss aspirantkor), Fasteaksjon med konfirmanter i Elverhøy, Palmesøndagsgudstjeneste med eggjakt (7-10 år) og Tårnagenter (9-12 år). Menighetspedagogen deltok også på konfirmasjonsgudstjeneste for Elverhøykonfirmanter. Hun var også med som korleder på barne- og aspirantkorøvelser sammen med kantor hver uke.

Høsten 2024 startet med Familiemesse med utdeling av 6-årsbok. Høstens babysang foregikk hver mandag, denne gangen i Tromsø domkirke. Det var også Presentasjonsgudstjeneste for konfirmanter i september, konfirmantundervisning av egen konfirmantgruppe, Lys Våken i Grønnåsen og utdeling av 4-årsbok, samt Lysmesse for konfirmanter. Det var julevandring for tre av menighetens barnehager i november, i tillegg til skolegudstjenester. Som våren 2024 var menighetspedagogen aktiv i planlegging og gjennomføring av kreative aktiviteter og konsertopplegg knyttet til korøvelser og konserter for barne- og aspirantkor.

1. Den kirkemusikalske virksomheten

Et bilde som inneholder tekst, Dans, klær, tegnefilm

KI-generert innhold kan være feil.

## Barnekorene:

Elverhøy barnekor består av Aspirantkoret og Barnekoret som ledes av kantor og menighetspedagog Gry Dørnberg Olsen. Jill Sæterbø Kjølaas deltok også på en del av øvelsene og opplegg i 2024. Det drives et omfattende arbeid rundt barnekorene!

**Aspirantkoret,**  for barn fra 4-7 år. I 2024 har koret hatt en meget fin utvikling. Mange nye medlemmer og mange gode tilbakemeldinger til lederne av korene. Høsten 2024 var vi over 20 stykk.

**Barnekoret,** barn fra 8 år og oppover. Vi er fortsatt en mindre gruppe. Vært opptil 9 stykker. Høsten 2024 lå vi på rundt 8 stykk. Noen nye unger har også begynt i koret.

Korene har vært med på; karnevalsfest, karnevalsgudstjeneste, påskevandring, solkafe, hatt konsert på Sør-Tromsøya sykehjem, sommerkonsert, felles barnekorkonsert under Tik – denne gangen i Tromsdalen (vi fremførte syngespillet Skapelsen av Egil Hovland), adventsverksted, familiegudstjeneste og julekonsert. Mye foreldre og tilhørende på konsertene våre.

Vi har hatt våre korøvelser stort sett i kirka også høstsemestret, siden kirkerommet har vært tilgjengelig. Kollega Gry har bidratt med godt samarbeid rundt korene.

Musikk i gudstjenesten

## Som vanlig har det vært med ulike solister og kor på gudstjenestene, både amatører og profesjonelle. Spesielt for våren. Høsten 2024 har ellers vært preget av stengningen av Elverhøy kirke. Vi har ikke hatt faste gudstjenester i kirka, men en del i kapellet. Heldigvis gikk desember noenlunde normalt. Julaften tro også i år musikere fra Sør-Tromsøya skolekorps og TOF. Også i år imponerte skolebarna på skolegudstjenestene før jul, med kjempefin menighetssang – de gjør gudstjenestene til en fest. I tillegg hadde vi med to flinke konfirmanter på trompet i desember.

## Konserter – kulturarr.

Kirka er godt brukt til konserter og andre musikkarrangement både i regi av Elverhøy menighet og andre eksterne kor og musikere. Det er vi glad for. Siden kirka har vært stengt har det vært mindre arrangement fra eksterne bidragsytere. Men kirkens kor har klart å holde sine konserter og arrangement i kirka dette året.

## Tromsø kammerkor.

Et bilde som inneholder tekst, blomster, vill gulrot, plante

Automatisk generert beskrivelseEt bilde som inneholder tekst, bok, plakat, juletre

Automatisk generert beskrivelse

Tromsø kammerkor øver i kirka på onsdager og dirigeres av kantor Erlend Karlsen.

Koret er fortsatt i en god utvikling. Det kommer stadig nye medlemmer og vi er nå rundt 35 stykker. Vi hadde «åpne» øvinger i begynnelsen av både vinter - og høstsemester. Det bar frukter, og vi fikk rekruttert noen gode nye medlemmer. Det jobbes godt! Stor takk til et oppegående styre!

Vårkonserten var i jazzens tegn. Vi fremførte blant annet en jazzmesse av Bob Chilcott. Gode musikere, og kor i toppform. Godt med publikum! På julekonserten var det Vivaldis Gloria i sentrum. Strykere, blåsere, continuo og solister gjorde dette til en fest!

Vi deltok også (litt redusert kor) på ordinasjon av Anita Hagerup, i tillegg til 2 gudstjenester i vårhalvåret. Tanken var også å fremføre jazzmessen på en gudstjeneste høsten 2024, men er utsatt til vi har ei kirka igjen.

**Nytt orgel til Elverhøy kirke**

Saken er forankret i MR og FR, og vi er glade for at sakens lange historikk har kommet inn i en «aksjonsfase». Til nå er det samlet inn rundt 1 million - gjennom Arbeiderforeningen, ofringer, spleis, menighetsrådets bidrag og annen giverglede i menigheten. Takk til alle som bidrar.

Det ble utarbeidet en omfattende søknad til Sparebanken om midler til nytt orgel. Dessverre ble det avslag. Det jobbes nå for å få med flere gode krefter som kan være med å få saken videre, og som vil engasjere seg i dette. Det har ikke vært lett å få gode folk på banen.

Innsamlingskomite består fortsatt av: Jan Rosenvinge, Erlend Karlsen og Rolf Figenschau. Orgelprofessor Bjørn Andor er orgelsakkyndig.

Et bilde som inneholder tekst, skjermbilde, programvare, Multimedieprogramvare

KI-generert innhold kan være feil.Et bilde som inneholder tekst, skjermbilde, programvare, datamaskin

KI-generert innhold kan være feil.

Tromsø gospel

Tromsø Gospel er et samarbeidsprosjekt mellom Elverhøy og Domkirka. Koret gir et tilbud til ungdom fra konfirmantalder og oppover. Rebecca Hamnes Johansen er ansatt i en 20 % stilling som dirigent og leder for koret. I 2024 har Fellesrådet kostet lønnsutgiftene. Koret øver hver tirsdag kveld i Domkirka. I 2024 har koret deltatt på Fasteaksjonsmesse og Lysmesse i Elverhøy kirke. Det har vært mellom 10-14 sangere i koret. Arbeidet fortsetter videre i 2025, nå finansiert av Domkirken og Elverhøy. Rebecca har også deltatt gjennom året med solosang ved flere anledninger.

1. Diakoni og sjelesorg

Våren -24 ble det avholdt *Kirkemiddag for store og små* i menighetssalen i Elverhøy enkelte torsdager før barnekorøvelsene. Men da var faste kokk ikke alltid var tilgjengelig, ble det færre samlinger enn opprinnelig planlagt. På høsten falt kirkemiddagene helt bort på grunn av at menighetssalen var stengt.

Vi har også hatt en enkel kirkekaffe etter alle gudstjenestene på søndager med god hjelp fra frivillige kirkeverter og konfirmanter. Vi er ikke alltid like mange, men det er viktig med et møtested for en kopp kaffe og litt prat.

Vi har også våre faste ofringer til diakonalt arbeid i byen vår, de går til Kirkens bymisjon, Kirkens SOS og Crux. Prestene tilbyr også samtaler, sjelesorg og soknebud både på kontoret og ved sykehjem/hjemmebesøk.

Det ble også arrangert en helg for meditasjon og samtale på Sandøya 14.-16. juni i samarbeid med Sandøya retreatsenter og Grønnåsen og Domkirken menigheter.

1. Samarbeid menighet og misjon

Elverhøy menighet har SMM avtaler med NMS/Sat 7 og Areopagos/Hong Kong. En flott gjeng med frivillige fra Domkirken og Elverhøy lagde også i år Solkafe i Domkirken lørdag 17. Februar. Inntektene gikk til SMM prosjektene. Det ble også avholdt misjonsgudstjeneste den påfølgende søndag 18. februar i Elverhøy.

1. Samisk kirkeliv i Elverhøy/Tromsø

Elverhøy menighet har et særlig ansvar for samisk kirkeliv i Tromsø. Kapellanen i Elverhøy leder arbeidsgruppa Samisk kirkeliv i Tromsø. Andre medlemmer er domprost Stig Lægdene, seniorrådgiver Vidar Andersen fra Samisk kirkeråd og sokneprest i Ullsfjord, Stine Walmsness. Arbeidsgruppa jobber for en styrking av samisk kirkeliv i hele domprostiet og det ble utarbeidet et eget vårprogram for Tromsø by. Det ble ikke utarbeidet et høstprogram da kapellanen hadde studiepermisjon for å studere nordsamisk ved Sámi allaskuvla i Kautokeino.

Elverhøy menighet bruker fast samisk Kyrie som liturgisk ledd i alle sine gudstjenester. Ofte brukes også nådehilsen og velsignelsen på samisk.

Elverhøy menighet holdt dette året samisk-norsk familiegudstjeneste første søndag etter pinse, samisk konfirmasjonsgudstjeneste og samisk skole- og barnehagegudstjeneste før jul. 

*Bilde: fra samisk konfirmasjonsgudstjeneste i Elverhøy kirke. Konfirmant Isabella Lykke Somby. Prester er kap. Jill S.Kjølaas og prest for nordsamer, Karl Y.Bergkåsa.*

1. Kirkebygget i Elverhøy

Etter flere år med mye om og men (og mange utsettelser av oppstart) kom endelig arbeidet med å installere det nye brannslukningsanlegget i gang nå høsten 2024. Hele kirka (også kjelleren) ble stengt og arbeidet igangsatt 22. september og i første omgang ut november måned. I desember fikk vi bruke kirka (ikke menighetssal og kjøkken) som normalt. Kirka vil på ny bli stengt første halvår i 2025, og arbeidet er planlagt ferdig hen imot sommeren. Vi er veldig glad for at arbeidet med å sikre kirka vår endelig er godt i gang.

Et bilde som inneholder klær, person, innendørs, vegg

KI-generert innhold kan være feil.![Et bilde som inneholder møbler, innendørs, vegg, klær

KI-generert innhold kan være feil.]()

*Bilder: Fra gudstjeneste i kapellet på Tromsø gravlund. Kantor Erlend ced det gamle orgelet i kapellet.*